กรณีใดที่ผู้ซื้อคอนโดมิเนียมไม่สามารถบอกเลิกสัญญา และเรียกเงินที่ได้ชำระไปแล้วคืนได้
1. ผู้ขายไม่สามารถโอนกรรมสิทธิ์ห้องชุดได้ตามกำหนดเวลาในสัญญา 
2. ผู้ซื้อได้ส่วนของห้องชุดไม่ตรงกับสัญญาซื้อขาย
3. ผู้ขายส่งมอบทรัพย์สินขาดตกบกพร่องไม่เกินกว่าร้อยละ 5 แห่ง
4. ผู้ซื้อได้ห้องชุดไม่ตรงกับหนังสือชักชวนที่นำออกโฆษณา
คำตอบได้แก่ 3.  เพราะว่า ในการส่งมอบเนื้อที่ห้องชุดตามหนังสือรับรองกรรมสิทธิ์ห้องชุดไม่ตรงกับสัญญาจะซื้อจะขาย หากเนื้อที่ที่ส่งมอบขาดหรือเกินไม่เกินร้อยละ 5 ของพื้นที่รวม ผู้ซื้อจะบอกเลิกสัญญาไม่ได้ตามเนื้อความในประมวลกฎหมายแพ่งและพาณิชย์มาตรา 466 บัญญัติว่า
“มาตรา 466 ในการซื้อขายอสังหาริมทรัพย์นั้น หากว่าได้ระบุจำนวนเนื้อที่ทั้งหมดไว้ และผู้ขายส่งมอบทรัพย์สินน้อยหรือมากไปกว่าที่ได้สัญญาไซร้ ท่านว่าผู้ซื้อจะปัดเสีย หรือจะรับเอาไว้และใช้ราคาตามส่วนก็ได้ ตามแต่จะเลือก
อนึ่ง ถ้าขาดตกบกพร่องหรือล้ำจำนวนไม่เกินกว่าร้อยละ 5 แห่งเนื้อที่ทั้งหมดอันได้ระบุไว้นั้นไซร้ ท่านว่าผู้ซื้อจำต้องรับเอาและใช้ราคาตามส่วน แต่ว่าผู้ซื้ออาจจะเลิกสัญญาเสียได้ในเมื่อขาดตกบกพร่องหรือล้ำจำนวนถึงขนาดซึ่งหากผู้ซื้อได้ทราบก่อนแล้วคงจะมิได้เข้าทำสัญญานั้น”
42.กฎหมายซื้อขาย,76.กฎหมายว่าด้วยการควบคุมอาคาร อาคารชุด-จัดสรรที่ดินและถมดิน